summary: شادی کر کے چاند پر گھر بسانہ میرا خواب ہے وسائل ہوئے تو ضرور اپنے خواب کو مکمل کروں گی ماہ نور
text: لاہور اردو پوائنٹ اخبارتازہ ترین این این ئی 27 مارچ2017ء اداکارہ ماہ نور نے کہا ہے کہ شادی کر کے چاند پر گھر بسانہ میرا خواب ہے اور یہ ناممکن بھی نہیں جب میرے پاس وسائل ہوئے تو میں ضرور اپنے خواب کو مکمل کروں گی انہوں نے این این ائی سے خصوصی گفتگو کرتے ہوئے کہا کہ بچپن سے چاند کو دیکھ کر مجھے وہاں جانے کی خواہش مچلتی تھی اور میرے ساتھ ساتھ میری یہ خواہش بھی جوان ہوتی گئی اب خواہش ہے کہ زندگی کا کوئی ایسا ہمسفر مل جائے جو میرے ہر طرح کے دکھ سکھ کا ساتھی ہو اور میری اس خواہش کی تکمیل میں میرا ہم قدم ہو ماہ نور نے کہا کہ چاند پر گھر بسانا ایک ایسی خواہش ہے جو بہت مشکل ہے مگر ناممکن نہیں اگر زندگی نے وفا کی اور وسائل میسر ہوئے تو میں ایک دن چاند پر ضرور جائوں گی